Na temelju  članka 1.stavak 1.,članka 5. i 7.Uredbe o postupku prijema u radni odnos u Javnom sektoru u HNŽ („Narodne novine HNŽ“,br:4/19,5/19 i 5/20), članka 3.stavak 3.Pravilnika o postupku prijema u radni odnos u Centru za socijalni rad Čitluk (u daljnjem tekstu:Centar), Odluke Upravnog vijeća Centra, broj:199/24 od 18.01.2024.godine o prijemu edukacijskog rehabilitatora u radni odnos na određeno vrijeme radi realizacije projekta Centra u suradnji s partnerom Edukacijsko-rehabilitacijskim Centrom Sveti Josip Radnik, Potpolje123.,Čitluk pod nazivom “Podrška i osnaživanje kapaciteta pružatelja socijalnih usluga kroz zapošljavanje stručnjaka i potpora materijalnih sredstava“ odobrenog od Ministarstva rada, mirovinskog sustava, obitelji i socijalne politike RH, ravnatelj Centra

r a s p i s u j e :

**J A V N I   OGLAS**

Za prijem uposlenika u radni odnos **za radno mjesto edukacijski rehabilitator na određeno vrijeme (9 mjeseci-do završetka projekta) - 1 (jedan) izvršitelj.**

Kandidat mora ispunjavati opće i posebne uvjete za obavljanje poslova za konkretno radno mjesto.

**Opći uvjeti za prijem u radni odnos su:**

* da je državljanin BiH,
* da ima navršenih 18 godina života,
* da ima opću zdravstvenu sposobnost za obavljanje navedenog radnog mjesta,
* da se protiv njega ne vodi kazneni postupak;

**Posebni uvjeti za prijem u radni odnos:**

* završen najmanje sedmi (VII/1) stupanj stručne spreme, odnosno visoko obrazovanje stečeno po važećim propisima prije uvođenja Bolonjskog sustava studiranja ili završen prvi ciklus (koji se vrednuje s najmanje 240 ECTS bodova), drugi ili treći ciklus Bolonjskog sustava studiranja, na studiju edukacijske rehabilitacije,
* najmanje jedna (1) godina radnog iskustva u struci nakon stjecanja VSS,
* radno iskustvo u radu sa djecom s teškoćama u razvoju i osobama s invaliditetom;

**Opis poslova:**samostalno kreira i izvodi individualne i grupne stručne edukacijske rehabilitacijske i terapijske postupke u radu sa djecom, opće i za koje je dodatno educiran, osposobljava, radi na poticanju kognitivnog, vizualnog, socio-emocionalnog razvoja djece, poticanje vještine fine motorike, poticanje komunikacije i interakcije s djetetom, sudjelovanje u izradi individualnog plana rada sa korisnicima, nositelj je programske edukacije formiranja radnih navika djece, mladih i odraslih sa teškoćama u razvoju za obavljanje osnovnih radnji iz kruga bioloških, fizioloških i higijenskih potreba, prati uspješnost tretmana i sudjeluje u donošenju odluke o njegovoj promjeni, vrši socio pedagošku procjenu potreba korisnika i njihovih obitelji, surađuje sa obitelji, institucijama i odgojno – obrazovnim ustanovama u cilju što kvalitetnijeg odnosa i zajedničkog rada za dobrobit djeteta, vrši sintezu zapažanja, skrbi o ostvarivanju prava korisnika iz područja socijalne i zdravstvene zaštite, izrađuje godišnje izvješće o korisnicima Ustanove, obavlja i ostale poslove u dogovoru s ravnateljem Ustanove kojemu je odgovoran za rad.

Uz prijavni obrazac, koji je kandidat obvezan popuniti i vlastoručno potpisati, a koji se nalazi na Web stranici općine Čitluk i  Ministarstva zdravstva, rada i socijalne skrbi HNŽ potrebno je priložiti sljedeće dokumente:

-izvod iz Matične knjige rođenih,

-uvjerenje o državljanstvu,

-uvjerenje o prebivalištu,

-fakultetska diploma (nostrificirana diploma, ukoliko fakultet nije završen u BiH ili je diploma stečena u nekoj od država nastaloj raspadom SFRJ, nakon 06.04.1992.godine)

-potvrdu/uvjerenje o radnom iskustvu nakon završene visoke stručne spreme na poslovima u struci,

 -životopis

Tražena dokumentacija mora biti original ili ovjerena kopija ne starija od šest (6) mjeseci od dana izdavanja od nadležnog organa do trenutku prijave na javni oglas, osim Izvatka iz Matične knjige rođenih s neograničenim rokom važenja.

* Samo izabrani kandidat je obvezan dostaviti liječničko uvjerenje kao dokaz da njegovo zdravstveno stanje i psihofizičke sposobnosti odgovaraju uvjetima iz radnog mjesta na koje je izabran,uvjerenje o neprovođenju kaznenog postupka i dokaz da nije osuđivan za kazneno djelo i to u roku od 8 dana od dana konačnosti odluke o prijemu u radni odnos.
* Prioritet pri zapošljavanju pod jednakim uvjetima imaju osobe iz članka 1. Zakona o dopunskim pravima branitelja i članova njihovih obitelji u HNŽ, (“Narodne novine” HNŽ br. 6/18), kao i osobe koje po drugim važećim zakonima imaju prioritet u zapošljavanju, ako ispunjavaju opće i posebne uvjete radnoga mjesta, te je isti dužan dostaviti dokaz o statusu temeljem kojeg ostvaruje pravo na prioritet.
* Pri prijavi na javni oglas osobe koje imaju prioritet pri zapošljavanju sukladno naprijed navedenom dužne su dostaviti dokaz o statusu na osnovu kojeg ostvaruju prioritet, a dokaz za ratne vojne invalide i članove njihovih obitelji, članove obitelji poginulih, umrlih i nestalih boraca, dobitnike ratnih priznanja i odličja i članove njihovih obitelji je rješenje ili uvjerenje nadležne gradske/općinske službe za pitanja boraca, za demobilizirane borce i članove njihovih obitelji, rješenje ili uvjerenje odjela branitelja prema mjestu njihovog prebivališta, a za osobe s invaliditetom rješenje od mjerodavnog organa o priznavanju statusa.
* Dostavljena dokumentacija se neće vraćati.

**Napomena:**

Kao dokaz o radnom iskustvu dostaviti:

–Potvrdu ili uvjerenje poslodavca kod kojih je kandidat radio ili radi, sa podacima o poslovima na kojim je kandidat radio i vremenu provedenom na tim poslovima

Dokumenti koji se **neće** prihvatiti kao valjan dokaz o radnom iskustvu su radna knjižica, ugovori o radu, rješenja i odluke o zasnivanju radnog odnosa, sporazumi, rješenja ili odluke o prestanku radnog odnosa.

– Sa kandidatima koji ispunjavaju opće i posebne uvjete javnog oglasa obavit će se pismena i usmena provjera znanja. Ako kandidat koji je uredno pozvan ne pristupi ispitu smatra se da je povukao prijavu na oglas.

– Javni oglas ostaje otvoren petnaest( 15) dana računajući od prvog narednog dana od dana objave u dnevnim novinama: „Večernji list“ i „Dnevni list“, a isti je objavljen putem Službe za zapošljavanje HNŽ, na oglasnoj ploči Centra i Web stranici Centra.

– Neuredne, nepotpune i neblagovremene prijave, kao i prijave kandidata koji ne ispunjavaju uvjete ovog oglasa, ili koji su dostavili kopije tražene dokumentacije koje nisu ovjerene, neće se uzeti u razmatranje u skladu sa Uredbom o postupku prijema u radni odnos u javnom sektoru u F BiH („Službene novine F BiH broj 13/19 i 9/21).

 Prijavni obrazac sa dokazima o ispunjavanju uvjeta iz ovog oglasa dostaviti u zatvorenoj koverti, obvezno sa imenom, prezimenom i adresom pošiljatelja putem pošte na adresu:

**„Centar za socijalni rad“ Čitluk**

**Duhanski trg br.6.**

**Sa naznakom: „Prijava na javni oglas“**

**-NEOTVARATI-**

Bosna i Hercegovina

Federacija Bosne i Hercegovine

Hercegovačko-neretvanska županija

**Centar za socijalni rad**

**Čitluk**

Broj: 432/24 Ravnatelj Centra:

Datum: 05.02.2024.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 /Gojko–ZvonimirMartinac, dipl. oec**/**